OzLabs/hebrew-wiki-articles huggingface dataset:
רשימת שינדלר (פסקול)

רשימת שינדלר הוא פסקול הסרט בעל אותו שם שיצא לאקרנים בשנת 1992 על ידי סטיבן ספילברג. האלבום כולל שירים שהולחנו על ידי ג'ון ויליאמס ובוצעו בידי הכנר יצחק פרלמן, ובחלקם גם שולבה מקהלה. השיר "ירושלים של זהב" נכלל באלבום לאחר ששולב בסוף הסרט, אך בעקבות הביקורת על כך שהשיר לא קשור לשואה, שינה ספילברג את שיר הסיום בגרסה שהופצה בישראל ובחלק ממדינות אירופה לשיר "הליכה לקיסריה" ("אלי אלי"), בביצועה של נתנאלה.

האלבום זכה בפרסי האוסקר ובאפט"א של שנת 1993 בקטגוריית הפסקול המקורי הטוב ביותר, ובפרס גראמי עבור הפסקול הטוב ביותר במדיה החזותית. האלבום היה גם מועמד לפרס גלובוס הזהב.

==רשימת השירים==
# Theme from Schindler's List - 4:15
# Jewish Town - 4:40
# Immolation - 4:44
# Remembrances - 4:20
# Schindler's Workforce - 9:08
# אויפן פריפעטשיק - 2:56
# I Could Have Done More - 5:52
# Auschwitz-Birkenau - 3:41
# Stolen Memories - 4:20
# Making the List - 5:11
# Give Me Your Names - 4:55
# ירושלים של זהב - 2:17
# Remembrances - 5:17
# Theme from Schindler's List - 2:59

==קישורים חיצוניים==

* [http://www.imdb.com/title/tt0108052/soundtrack?ref_=tt_trv_snd רשימת השירים] באתר IMDb

==הערות שוליים==

קטגוריה:פסקולים מ-1993
קטגוריה:פסקולי סרטים
קטגוריה:זוכי אוסקר: הפסקול הטוב
קטגוריה:זוכי פרס גראמי לפסקול הטוב ביותר למדיה חזותית
קטגוריה:השואה במוזיקה
קטגוריה:אלבומי חברת MCA רקורדס
שלושת הבי"תים

שלושת הבי"תים (מוכר גם בתור שלושת ה-B; במקור, בגרמנית: drei B-en) הוא מושג שטבע פטר קורנליוס בשנת 1854 כדי לציין את שלושת המלחינים הגדולים בהיסטוריה להשקפתו ששמותיהם מתחילים באות בי"ת: יוהאן סבסטיאן באך, לודוויג ואן בטהובן והקטור ברליוז. טביעת מושג זה באה להלל את ברליוז ולהציבו בשורה אחת עם באך ובטהובן כמלחינים הגדולים בהיסטוריה. 

מוזיקאים רבים לא הסכימו עם הכללת ברליוז יחד עם באך ובטהובן והציעו מלחינים אחרים בתור הבי"ת השלישית. ריכרד וגנר הציע פעם את אנטון ברוקנר כבי"ת השלישית, אך הצעתו לא זכתה לפופולריות. בסוף המאה ה-19 הציע המנצח הנס פון בילוב לכלול את יוהנס ברהמס כבי"ת השלישית, ומאז נתקבל ששלושת הבי"תים הם באך, בטהובן וברהמס. בילוב טען שיש קשר בין סגנון ההלחנה של שלושת הבי"תים ואף כינה את הסימפוניה הראשונה של ברהמס כ"סימפוניה העשירית של בטהובן". 

המושג משמש תדיר בדיונים על מוזיקה קלאסית כדי לתאר את עליונות המוזיקה של שלושת הבי"תים. המושג מתאר גם את שלושת המלחינים המייצגים משלוש התקופות העיקריות במוזיקה הקלאסית: באך מתקופת הבארוק, בטהובן מהתקופה הקלאסית, וברהמס מהתקופה הרומנטית.

==בתרבות==
* ברצועה של "פינאטס" מ-22 בפברואר 1952, כששרודר מנגן על הפסנתר, אומר צ'ארלי בראון: "שמעת על באך, ברהמס ובטהובן, נכון? אז מעכשיו זה יהיה שוברט, שומאן ושרודר."

קטגוריה:מוזיקה קלאסית
ננה סאהיב

דהונדו פאנט או בשמו המוכר יותר ננה סאהיב (במרתית: धोंडू पंत; 19 במאי 1824 – יולי 1857) היה מפקד צבאי ואציל ממוצא מראטהי, אשר פיקד על כוחות מורדים במהלך המצור על קאנפור כחלק מהמרד ההודי הגדול כנגד הצבא הבריטי.

==המרד ההודי הגדול==
משום שהיה בנו המאומץ של שליט האימפריה המראטהית הגולה באג'י ראו השני, הוא היה זכאי לפנסיה מהאימפריה הבריטית. בין היתר, אי הכיבוד של השלטון הבריטי לפנסיה שהגיע לו, לצד מרמור כלפי חוסר הצדק שראה בשלטון הבריטי בהודו, הובילו את סאהיב לקחת חלק במרד עם תחילתו במאי 1857.

כוחו הפוליטי בצפון הודו הוביל אותו לפיקוד על כוחות המורדים באזור קאנפור. סאהיב פיקד על כוח של כ-4,000 מורדים אשר צר על קבוצת אזרחים וחיילים בריטים במבנה מבוצר בפאתי העיר, בפיקודו של מייג'ור-גנרל יו ויילר. לאחר שלושה שבועות בהם החזיקו הבריטים מעמד, הם נכנעו לכוחות המורדים תחת התנאי שתתאפשר להם תנועה חופשית אל עבר הקווים הבריטים. הניצולים הבריטים הגיעו לגדת נהר הגנגס, כוחות המורדים ארבו להם ותקפו אותם, תוך שהם טובחים בכל הגברים. כ-200 נשים וילדים ניצלו מטבח זה והובאו למבנה בעיר כאסירים. לאחר מספר ימים גם אלו הוצאו להורג מספר שעות לפני שהגיעו הבריטים למקום לשחררם.

==לקריאה נוספת==
<div class="mw-content-ltr">
* Raugh, Harold E. Jr., Victorians at war, 1815-1914: Encyclopedia of British military history, California, US, ABC-CLIO, 2004.
</div>

==קישורים חיצוניים==

* 

קטגוריה:המרד ההודי הגדול: אישים
קטגוריה:ילידי 1824
קטגוריה:נפטרים ב-1859
סופר נני

"סופר נני" היא תוכנית מציאות ישראלית ששודרה בערוץ 2 במסגרת שידורי קשת בין השנים 2007 -2013. את התוכנית הנחתה מיכל דליות, ובה היא מסייעת למשפחות המתקשות להתמודד עם גידול הילדים וניהול חיי המשפחה. התוכנית הייתה מבוססת על תוכנית הריאליטי "Supernanny" של ערוץ 4 הבריטי. התוכנית זכתה למדרוג (רייטינג) גבוה, אך נמתחה עליה ביקורת רבה על חשיפת הילדים ברגעים מביכים, ניצול המצב המשפחתי לחשיפה טלוויזיונית, הפרת זכותם של ילדים לפרטיות, ועל כך שלא ניתנה לילדים הזכות לסרב להשתתף בה, וזו הופקדה אך ורק בידי הוריהם.

==הסדרה המקורית==
הסדרה המקורית עלתה לשידור בערוץ 4 הבריטי ביולי 2004 בכיכובה של ג'ו פרוסט, שעבדה כ-30 שנה כאומנת (באנגלית: Nanny). בעונה הראשונה צפו בכל פרק כ-5 מיליון צופים בממוצע. בעקבות הצלחת הסדרה הפורמט נמכר ל-25 מדינות ברחבי העולם שהפיקו גרסאות מקומיות, ובסך הכל שודרה ב-47 מדינות. ג'ו פרוסט עברה לככב בגרסה האמריקאית ששדורה החל מינואר 2005 ברשת ABC עד שנת 2011. במקביל הופקו עוד 5 עונות קצרות בכיכובה עבור ערוץ 4 הבריטי (עם 3 עד 6 פרקים לעונה). בעקבות הסדרה כתבה פרוסט ספר הדרכה לטיפול בילדים שזינק למקום הראשון ברשימת רבי-המכר של ה"ניו-יורק טיימס".

==הפקה ושידור בישראל==
באוגוסט 2006 החלו צילומי התוכנית בישראל, בכיכובה של מיכל דליות, מנהלת בית הספר להורים של מכון אדלר, והפרק הראשון שודר ב-15 בנובמבר.

ב-2011 עלתה גרסה של התוכנית בה מיכל דליות לא נכנסה לבית המשפחות, אלא הזמינה הורים גרושים לשבת על ספה אחת בקליניקה, ומנחה אותם איך לטפל בילדים.

באוקטובר 2017 שודרה תוכנית מיוחדת בשם ה"משימה המיוחדת של סופר נני", שבה הדריכה מיכל דליות הורים איך להרחיק את הילדים מחשיפה גבוהה למסכים (משחקי מחשב, וצפייה בטלוויזיה).

==ביקורות ותלונות==
באפריל 2008 יזם חבר הכנסת אריה אלדד דיון בוועדת הכנסת לזכויות הילד על הסדרה. אלדד ביקש לאסור את שידורה. במכתב ששלח כתב: "בימים בהם נלחמות רשתות הטלוויזיה על כל פיסת רייטינג, נראה כי נפרצו כל הגבולות והמטרה מקדשת את האמצעים. נראה לי כי השימוש בקטינים חסרי ישע, במטרה לחנך את הוריהם ולתת לצופים עצות, נבונות ככל שיהיו, הוא מעשה בלתי מוסרי".

באוגוסט 2010, ד"ר בועז רפפורט, מומחה לרפואת ילדים, התלונן נגד התוכנית על מקרה בו נלקח ילד משולחן ארוחת הערב בעקבות התנהגות קיצונית לבני משפחתו, ועל מקרה נוסף בו איים ילד באלימות על אביו. בתגובה מסרה שידורי קשת כי לילד שנמנעה ממנו ארוחה לא נגרם נזק בריאותי.

באוקטובר 2010, נערך שוב דיון בוועדת הכנסת לזכויות הילד, בדיון הודיע יושב ראש הרשות השנייה לטלוויזיה ולרדיו אילן אבישר שהוא מתנגד לאופן השימוש בילדים בסדרה. בעקבות הביקורת על "סופר נני", הרשות השנייה יזמה אמנה שתאסור על ילדים והורים להשתתף תוכניות מציאות ללא בחינה של גורמי מקצוע.

בספטמבר 2012, פתחה הרשות השנייה בהליך בירור לשידורי קשת, בשל חשיפת קטין שהושפל בפרק של "סופר נני", לאחר שצופים התלוננו על חשיפתו המלאה של בן 10 אשר חווה את מה שמגישת התוכנית הגדירה "השפלה".

== קישורים חיצוניים ==
* 

* [http://www.mako.co.il/home-family-supernanny דף הבית של "סופר נני"] באתר מאקו
* [http://www.globes.co.il/news/סופר_נני.tag "סופר נני" באתר גלובס]
ביקורות
* 
* 
* 
* 
* 
* 
* 
* 
* 

==הערות שוליים==

קטגוריה:תוכניות טלוויזיה ישראליות
קטגוריה:תוכניות מציאות ישראליות
קטגוריה:תוכניות טלוויזיה ישראליות שעלו לשידור בשנות ה-2000
קטגוריה:ערוץ 2: תוכניות וסדרות
קטגוריה:קשת: תוכניות וסדרות
קטגוריה:תוכניות טלוויזיה על הורות
קטגוריה:תוכניות טלוויזיה ישראליות מבוססות על פורמט בריטי
יואל שר

מצבת קברו של יואל שר ב[[בית הקברות סגולה]]
יואל שָׁר (1936 – 20 ביולי 2013) היה פסנתרן, מלחין, זמר, בדרן ושחקן ישראלי.

==ביוגרפיה==
נולד בפתח תקווה בשם יואל ויסוקר. בני דודו הם השוערים יצחק ויעקב ויסוקר. בנעוריו רקד בלהקת המחול של יונתן כרמון.

לאחר שהשתחרר מצה"ל, נסע לארצות הברית. החל להתפרסם בשנות ה-60 של המאה ה-20 כזמר-פסנתרן המשלב הומור בהופעותיו. ב-1964 נישא לג'ויס. ב-1971 חזרו לישראל עם שתי בנותיהם. כעבור שנה הקים שר את מועדון הלילה "עומר כיאם" ביפו העתיקה אותו ניהל חתנו לשעבר אורי דרזי בין השנים 1995-1998. ב-1976 הוציא אלבום בשם "יואל שר ומנגן". באלבום ביצע לראשונה את השיר "ים של דמעות", אשר התפרסם כעשור מאוחר יותר בלחן אחר בפיו של זוהר ארגוב.

שיחק בסרטי הקולנוע "שתי דפיקות לב" (1972),"מזימות בירושלים" (1976) "חמש מאות אלף שחור" (1977), "העיט" (1981), "צלילה חוזרת" ו"אדון ליאון" (1982).

כתב מוזיקה לסרט "מתנה משמיים" (1973), להצגת הילדים "קופיקו העליז" (1978) ולסרט הטלוויזיה "סוחרי גומי" (2002).

ב-1997 פרסם בהוצאת סער ספר בשם "שמעתי ראיתי כתבתי" ובו אסופת פתגמים.

נפטר בשנת 2013 ממחלת הסרטן בה לקה לראשונה ב-1987. השאיר אחריו אישה, ג'ויס, ושלושה ילדים. בנו, אלון, הוא מדבב והתמודד בעונה הראשונה של The Voice ישראל. בתו, שרון, היא זמרת. ארכיונו שמור במסגרת הארכיון לתולדות פתח תקווה.

==ספרו==
* שמעתי --- ראיתי --- כתבתי --- : משפטים ואמירות שנונות ששמע, ליקט וקיבץ יואל שר; איורים: דין גאח, תל אביב: סער, תשנ"ח 1997.

==דיסקוגרפיה==
* (International Entertainer (1965
* (1972) Yoel Sharr Plays Jerusalem Jazz (תקליטון)
* יואל שר ומנגן (1976)

==קישורים חיצוניים==

* 
* 
* 

קטגוריה:פסנתרנים ישראלים
קטגוריה:מלחינים ישראלים
קטגוריה:זמרים ישראלים
קטגוריה:בדרנים ישראלים
קטגוריה:פתח תקווה: אישים
קטגוריה:בוגרי בית הספר פיק"א
קטגוריה:אישים הקבורים בבית הקברות סגולה
קטגוריה:ישראלים שנולדו ב-1936
קטגוריה:ישראלים שנפטרו ב-2013
קמפוס אפל

הכניסה לקמפוס אפל
מפת הקמפוס
קמפוס אפל (באנגלית: Apple Campus) היה המטה הראשי של חברת אפל, לפני הקמת אפל פארק, אשר שניהם ממוקמים בקופרטינו שבקליפורניה. הקמפוס משתרע על שטח 32 דונם ועובדים בו כ-2,800 מעובדי החברה.

עד בניית המטה, הממוקם ברחוב Inifinte Loop 1, היו משרדי החברה פזורים בבניינים רבים ברחבי העיר. בשנת 1993 נבנה המטה החדש ותחילה הועברו אליו מחלקות המחקר והפיתוח, אך לאחר שובו של סטיב ג'ובס להנהלת החברה, בשנת 1997, הוא העביר אליו את משרדי הנהלת החברה. במתחם זה נמצאת גם "חנות המפעל" של האפל סטור.

באוגוסט 2011 הודיע סטיב ג'ובס למועצת העיר כי החברה רכשה שטחים בעיר והיא תבנה בהם קמפוס חדש. הקמפוס החדש יעוצב בצורת לולאה שלמה והוא יעטף בקירות זכוכית. כמו כן יבנה מרכז כנסים גדול שישמש את החברה באירועים ומסיבות העיתונאים שהיא עורכת. סך עלות הקמת המטה החדש הסתכמה ב-5 מיליארד דולר (המחיר התחיל משלושה מיליארד אך הייתה חריגה של שני מיליארד), והוא נפתח לעובדים באפריל 2017..

==קישורים חיצוניים==

==הערות שוליים==

קטגוריה:אפל
קטגוריה:קליפורניה: מבנים
קטגוריה:עמק הסיליקון
בנימין ריצ'לר

בנימין ריצ'לר
בנימין זאב ריצ'לר (באנגלית: Benjamin Zeev Richler; נולד ב-1940 במונטריאול, קנדה), חוקר ומומחה לכתבי יד עבריים, מנהל המכון לתצלומי כתבי יד עבריים בספרייה הלאומית לשעבר.

== קורות חיים ==
בנימין ריצ'לר נולד במונטריאול שבקנדה, בן בכור ליוסף אביגדור ושרה רבקה ריצ'לר, מצאצאי רבי יהודה ליב הלוי עד"ל.

בשנת 1956 החל ללמוד בישיבה יוניברסיטי בניו יורק וב-1960 סיים וקיבל תואר ראשון בספרות אנגלית.

לאחר סיום לימודיו נסע לראשונה לישראל והתמקם ראשית בקיבוץ שעלבים. במהלך השנים 1961–1962 לימד אנגלית במדרשית נעם בפרדס חנה.

למד ספרנות בבית הספר לספרנות של האוניברסיטה העברית בירושלים. בשנת 1963, לקראת סיום לימודיו, החל לעבוד כסטודנט במסגרת המכון לתצלומי כתבי יד עבריים.

בשנת 1964 התגייס לשירות צבאי במסגרת המח"ל (מתנדבי חוץ לארץ).

בשנת 1965 לאחר שהשלים את השירות הצבאי, חזר בנימין ריצ'לר אל המכון לתצלומי כתבי יד עבריים, הפעם כעובד מן המניין.

בשנת 1968 נשא את כרמלית רביבי (נפטרה ב-2021), ולהם נולדו שלושה ילדים.

ב-1997 מונה למנהל המכון לתצלומי כתבי יד עבריים. הוא שימש בתפקיד עד פרישתו לגמלאות ב-2008.

בשנת 2006 עבד על קטלוג כתבי היד העבריים שבספריית הקונגרס בוושינגטון, ארצות הברית.

ב-28 ביוני 2011 קיבל מר בנימין ריצ'לר תואר דוקטור לשם כבוד מאוניברסיטת בולוניה באיטליה, על תרומתו לחקר כתבי יד עבריים.

== רשימת ספריו ==
* Hebrew manuscripts :a treasured legacy, 1990
* Guide to Hebrew Manuscript Collections. Jerusalem: The Israel Academy of Sciences and Humanities, 1994
* Catalogue of the Hebrew manuscripts in the Biblioteca Palatina Parma :specimen brochure, 1997
* The Hebrew manuscripts in the Valmadonna Trust Library, 1998
* Hebrew manuscripts in the Biblioteca Palatina in Parma :catalogue, 2001
* Hebrew manuscripts in the Vatican Library :catalogue, 2008
* Guide to Hebrew Manuscript Collections: Second, Revised Edition. Jerusalem: The Israel Academy of Sciences and Humanities, 2014

== קישורים חיצוניים ==
* 
* [http://aisg.cise.unipi.it/AISG_Richler/Richler.html בנימין ריצ'לר], באתר "האגודה האיטלקית למדעי היהדות" (AISG) 
* 
* [http://web.nli.org.il/sites/NLI/Hebrew/infochannels/Catalogs/library%20catalogs/Documents/vaticanhebmss.pdf קטלוג כתבי היד העבריים בספרית הוותיקן], באתר הספרייה הלאומית
* [https://web.archive.org/web/20130915124418/http://jnul.huji.ac.il/imhm/ אתר מחלקת כתבי היד והמכון לתצלומי כתבי יד עבריים]
* [http://web.nli.org.il/sites/NLI/Hebrew/collections/manuscripts/Pages/default.aspx מחלקת כתבי היד והמכון לתצלומי כתבי יד עבריים], באתר הספרייה הלאומית
** [http://web.nli.org.il/sites/NLI/Hebrew/collections/manuscripts/Pages/history.aspx היסטוריה של המכון לתצלומי כתבי יד עבריים]
** [http://web.nli.org.il/sites/NLI/Hebrew/collections/manuscripts/Pages/publications2.aspx פרסומים של מחלקת כתבי היד והמכון לתצלומי כתבי יד עבריים]
* בנימין ריצ'לר, [http://www.daat.ac.il/daat/kitveyet/beyt/8.doc המכון לתצלומי כתבי-היד העבריים], בית הוועד - תשס"ג, באתר דעת 
* [http://youtu.be/qR5hjBsbfXo טקס קבלת תואר דוקטור לשם כבוד מאוניברסיטת בולוניה, איטליה] (וידאו)
* [http://www.youtube.com/watch?v=Ev1u3oF7EN8 הנאום שנשא בנימין ריצ'לר בעת קבלת תואר דוקטור לשם כבוד מאוניברסיטת בולוניה, איטליה. באיטלקית ובאנגלית] (וידאו)
* 

קטגוריה:ישראלים שנולדו ב-1940
קטגוריה:ספרנים ומידענים ישראלים
קטגוריה:עולים בשנות ה-1960
ארתורו איליה

אָרתוּרוֹ אוּמבֶרטוֹ אִיליה (בספרדית: Arturo Umberto Illia; 4 באוגוסט 1900 – 18 בינואר 1983) היה נשיא ארגנטינה מ-12 באוקטובר 1963 עד 28 ביוני 1966 וחבר במפלגת האיחוד האזרחי הרדיקלי (UCR).

== ביוגרפיה ==
איליה נולד ב-4 באוגוסט 1900 בפרגמינו שבפרובינציית בואנוס איירס לאמה פרנצסקוני ומרטין איליה, שהיגרו לארגנטינה מחבל לומברדיה שבאיטליה.

הוא נרשם ללימודי רפואה באוניברסיטת בואנוס איירס ב-1918. באותה שנה הצטרף לתנועת רפורמה באוניברסיטאות ארגנטינה שהתחילה בעיר קורדובה והניחה את היסודות למערכת אוניברסיטאות חופשית, פתוחה וציבורית שמושפעת פחות מהכנסייה הקתולית.
במסגרת לימודי הרפואה שלו התחיל איליה לעבוד בבית החולים סן חואן דה דיוס בעיר לה פלאטה, וקיבל תואר ב-1927.

במקביל לתחילת לימודיו, ב-1918, הצטרף לתנועת האיחוד האזרחי הרדיקלי (UCR) תחת השפעת החינוך המיליטנטי הקיצוני שקיבל מאביו ומאחיו איטלו. הוא הרבה לעסוק בפוליטיקה לצד עיסוקו כרופא. ב-1929 עבר לקרוס דל אֵחֶה שבפרובינציית קורדובה, והמשיך שם בעבודתו כרופא וכן בפעילות פוליטית. ב-1935 נבחר לסנאט של הפרובינציה. במסגרת כהונתו כסנאטור פעל לחוקק חוק רפורמה אגררית. החוק עבר בסנאט המחוזי אך נדחה על ידי הקונגרס הלאומי. בנוסף, כיהן כראש ועדת האוצר והתקציב בסנאט, ומתוקף תפקידו זה קידם הקמת סכרים בפרובינציה.

בבחירות שהתקיימו במרץ 1940 נבחר איליה לסגנו של מושל קורדובה, סנטיאגו דל קסטיו. הוא החזיק בתפקיד זה עד שפדרו רמירס תפס את השלטון בארגנטינה בהפיכה, והדיח אותו.

בין השנים 1948–1952 כיהן איליה בבית הנבחרים הארגנטינאי שנשלט על ידי המפלגה הפרוניסטית והיה פעיל בוועדת הרפואה וההגיינה ובוועדת העבודות ציבוריות.

==בחירות וכהונה==

לאחר תקופה של אי-יציבות פוליטית בין השנים 1963-1955 שבה כיהנו בארגנטינה חמישה נשיאים שונים, נבחר איליה לנשיאות בבחירות דמוקרטיות בראש מפלגת ה-UCR. כנשיא, איליה הסיר את המגבלות האנטי-פרוניסטיות שהציב הצבא ב-1955.

===חייו האישיים===
ב-15 בפברואר 1939 נישא איליה לסילביה אלווירה מארטורל. הוא היה אב לאֶמה סילביה, למרטין ארתורו וללאנדרו איפוליטו. בנו מרטין איליה נבחר לקונגרס ב-1995 וכיהן בו עד מותו ב-1999.

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:נשיאי ארגנטינה
קטגוריה:רופאים ארגנטינאים
קטגוריה:חברי הקונגרס הלאומי הארגנטינאי
קטגוריה:אישים הקבורים בבית הקברות לה רקולטה
קטגוריה:בוגרי אוניברסיטת בואנוס איירס
קטגוריה:ארגנטינאים שנולדו ב-1900
קטגוריה:ארגנטינאים שנפטרו ב-1983
איתן ארז

איתן ארז
איתן ארז (נולד בשנת 1955) הוא עורך דין ישראלי, בתחום המשפט המסחרי, הליטיגציה המסחרית, וכן שוק ההון וניירות ערך. ארז זכה לפרסום בפעולותיו כמפרק חברות או כונס נכסים בתיקים מפורסמים, ובהם, קואופרטיב התובלה שלב, הכח מכבי רמת גן, קלת אפיקים, קלרין טבריה, אברהם גינדי בע"מ, אלי רייפמן, קבוצת ברנוביץ, רחל סייג-סופר, ניק לוין, ערן מזרחי, ענבל אור ועוד.

==ביוגרפיה==
איתן ארז נולד בתל אביב, לאב אגרונום ואם עובדת סוציאלית. בילדותו שהה שנתיים באיראן ולאחר מכן התגורר בחולון ושיחק כדורגל בקבוצת הנערים של הפועל חולון. בוגר תיכון קוגל חולון. שירת בצה"ל ביחידה קרבית בכוחות הנ"מ .
סיים את לימודיו באוניברסיטת תל אביב בשנת 1980. בין השנים 1981–1987, עבד במשרד עורכי דין קוסובסקי-שחור ושות'.

בשנת 1987 מונה כמפרק חברת הבניה של אברהם גינדי.

במהלך הקריירה שלו ניהל עשרות מפעלים ועסקים ובנה כאלף דירות מגורים. השלים בניית מלון מגדלי המלכים בטבריה ובו 256 יחידות דיור. מונה לתפקיד המפרק של אגודת שער אפרים שנקלעה לחובות של 100 מיליון ש"ח.

עומד בראש משרד עורכי דין איתן ש. ארז ושות' המתמחה בתיקים אזרחיים, [https://www.ynet.co.il/capital/article/rjfhlwmrh שוק ההון] (הנפקות, מיזוגים, ורכישות) ובתיקי חדלות פירעון.

במשפטים שניהל נוצרו תקדימים משפטיים רבים כגון: אפשרות לדרוש פינוי בבקשה למתן הוראות בתיק פירוק, חיוב מפרק חברה לשלם אגרת בית משפט, תשלום פיצויי פיטורים לכדורגלן מקצועני, אפשרות לעקל כרטיס שחקן של ספורטאי, מאסר פושט רגל בגין המרית צו בית משפט ועוד.
בין השנים 2002-2001 עמד בראש העמותה לסיוע לנפגעי הפיגוע בדולפינריום. בין השנים 2003-1999 כיהן כחבר הוועדה לאישור מינויים בחברות ממשלתיות. בין השנים 2007-2002 שימש כיו"ר הוועדה המארגנת של הכנס השנתי של לשכת עורכי הדין באילת.
בין השנים 2007–2015 כיהן בתפקיד סגן ראש לשכת עורכי הדין בישראל. באפריל 2013 הוביל מאבק ציבורי-חברתי נגד מחיקת חוב של 150 מיליון ₪ של איש העסקים נוחי דנקנר לבל"ל, והצליח במאבקו זה.

כתב את הספר "פרקליט וג'נטלמן – כיצד להצליח בעריכת דין ולהישאר אדם הגון" (הוצאת "גלובס", 2013 .הוצאה שנייה 2015 קונטנטו דה סמריק). מתגורר בשכונת כוכב הצפון בתל אביב, נשוי לעורכת דין אטי אברהמי-ארז, אב ל-3 בנים ובת.

כיהן עד 2018 כיו"ר פורום נגד מירמה (Anti-fraud forum) בארגון Insol-europe ארגון בינלאומי של עו"ד בכל אירופה. משמש כיום כדירקטור בחברה הכלכלית של לשכת עורכי הדין.

ב-28.5.17 ייסד את תנועת "יושרה לישראל" (ע"ר), שמטרותיה העיקריות: לרסק את השחיתות במדינת ישראל, העלאת המודעות בדבר טוהר המידות במדינה דמוקרטית, שינוי חקיקה וצמצום הביורוקרטיה, הגנה וסיוע לחושפי שחיתויות, חינוך בני נוער כנגד השחיתות.

==קישורים חיצוניים==

* [http://eitan-erez-law.com/ אתר הבית] של "איתן ש. ארז ושות' עורכי-דין"
* [http://www.news1.co.il/Archive/003-D-82990-00.html את מי מייצג עו"ד איתן ארז?], באתר news1, ה-18 באפריל 2013
* 
* [https://web.archive.org/web/20170630155608/http://10tv.nana10.co.il/Category/?CategoryID=600376 ראיון בתוכנית לילה כלכלי בערוץ 10 (דקות 12-17).]
* 
* 
* 
* 

==הערות שוליים==

קטגוריה:עורכי דין ישראלים
קטגוריה:בוגרי תיכון קוגל
קטגוריה:בוגרי אוניברסיטת תל אביב: משפטים
קטגוריה:ישראלים שנולדו ב-1955
פלומאזניל

פלומאזניל (באנגלית Flumazenil; ידוע גם בשם - flumazepil, פלומאזפיל) הוא תרופה שניתנת במטרה לנטרל השפעות אשר מקורן בחומרים ממשפחת הבנזודיאזפינים (באנגלית Benzodiazepine). התכשיר ניתן בדרך כלל באמצעות הזרקה תוך ורידית (intravenous)[https://www.ncbi.nlm.nih.gov/books/NBK470180/#:~:text=Mechanism%20of%20Action-,Flumazenil%20is%20a%20benzodiazepine%20antagonist.,of%20benzodiazepines%20to%20benzodiazepine%20receptors.]
==היסטוריה==
תרופה זו הוצגה לראשונה בשנת 1987 על ידי הופמן לה רוש תחת השם המסחרי Anexate, אבל אושר על ידי ה-FDA רק ב-20 בדצמבר 1991.

לפני מספר שנים נעשו ניסויים ובדיקות לפיתוח תכשיר פלומאזניל הניתן דרך הפה, אך היו לכך תופעות לוואי מרובות ואופן ספיגתו בדרך זו לא צלחה ועל כן המחקר ננטש.

ישנם סיבוכים רבים שיש לקחת בחשבון בעת שימוש בטיפול האקוטי על פי ההגדרה. הוא כבר נמצא יעיל במינון יתר של תרופות ותכשירים משפרי שינה שאינם בנזודיאזפינים, כלומר Zolpidem וגם zaleplon.

פלומאזניל נמצא יעיל בהפחתת ישנוניות מוגזמות תוך שיפור ערנות ביסוד ההיפרסומניה (hypersomnias), כגון היפרסומניה (hypersomnia) אידיופטית.

ישנן עדויות כי פלומאזניל יעיל לנסיגה ממושכת של בנזודיאזפינים (או תסמונת שלאחר נסיגת נזודיאזפינים) עם תוצאות מבטיחות, אם כי דרושים מחקרים גדולים יותר עם מרווחי מינון רגילים נוספים כדי לאשר זאת. כמו כן, היו כמה מחקרים החוקרים את ההשפעה של התרופה בהפחתת סובלנות בנזודיאזפינים, שאופיינו בתוצאות מבטיחות. בקשירה לקולטני בנזודיאזפינים, פלומאזניל יכול לאפס את רגישות הקולטנים, הוא משחזר את הקולטן למצב זיקתי טרום תרופתי שלו. כמו כן, נעשה שימוש באנצפלופתיה של הכבד, אם כי התוצאות היו מעורבות.

תחילתה של פעולת הפלומאזניל מהירה ובדרך כלל השפעות נתפסות בתוך דקה עד שתי דקות. אפקט השיא נראה בטווח של שש עד עשר דקות. המינון המומלץ למבוגרים הוא 200 מיקרוגרם כל 1–2 דקות, עד שההשפעה באה לידי ביטוי, למקסימום של 3 מ"ג לשעה.

==לקריאה נוספת==
* 
* 

==קישורים חיצוניים==

קטגוריה:תרכובות אורגניות
קטגוריה:אנטידוטים
אליפות אירופה בכדורגל נשים 1993

אליפות אירופה בכדורגל נשים 1993, הידועה גם בשם יורו הנשים 1993, היא אליפות אירופה בכדורגל נשים החמישית שארגנה אופ"א. הטורניר נערך באיטליה מ-29 ביוני עד ה-4 ביולי 1993. אף על פי שנבחרה כמארחת, לא העפילה איטליה באופן אוטומטי לטורניר, אלא נאלצה להשתתף עם יתר הנבחרות במשחקי המוקדמות שהחלו בספטמבר 1991. ארבע הנבחרות הטובות ביותר במשחקי המוקדמות העפילו למשחקי הנוקאאוט שנערכו באיטליה.

במשחק הגמר נפגשו נורווגיה (בפעם הרביעית ברציפות) ואיטליה - בפעם הראשונה בתולדותיה. בסיום המשחק, ניצחה נורווגיה את האיטלקיות 0-1 משער ניצחון של בירטה הגסטאד, וזכתה בתואר בפעם השנייה אי פעם. סוזן מקנזי הדנית, שכבשה צמד שערים במשחק על המקום השלישי נגד גרמניה, סיימה כמלכת השערים של הטורניר. האגה רייסה - שהובילה את נורווגיה לזכייה בטורניר, קיבלה את פרס השחקנית המצטיינת. 

עד 2017, זו הייתה אליפות אליפות אירופה האחרונה בה לא זכתה נבחרת גרמניה.

==שלב הנוק-אאוט==

===חצי הגמר===

===המשחק על המקום השלישי===

===הגמר===

==קישורים חיצוניים==
* [http://www.uefa.com/womenseuro/season=1993/index.html האתר הרשמי של אליפות אירופה 1993]

קטגוריה:אליפויות אירופה בכדורגל נשים
קטגוריה:תחרויות כדורגל ב-1993
קטגוריה:תחרויות כדורגל באיטליה
תיק (חידה)

תיק (ביפנית: バッグ, נקראת גם מכלאה או מערה) היא סוג של חידת היגיון שפורסמה על ידי ההוצאה לאור ניקולי.

==חוקים==
דוגמה לטבלת תיק לא פתורה

המשחק מתבצע על טבלה של תאים, לרוב מקוקווים, כאשר בחלק מהתאים נמצא מספר.
המטרה היא לצייר לולאה יחידה ורציפה לאורך קווי הטבלה, אשר כוללת את כל המספרים בטבלה בתוכה. בנוסף, כל מספר מציין את סך כל התאים "הנראים" מתאו במאונך או במאוזן, כולל התא של המספר עצמו, לפני פגישה עם הלולאה (כלומר, תאים אשר נמצאים מעבר לגבול הלולאה ביחס לתא מסוים, לא נספרים, אף על פי שהם יכולים להיות אף הם בתוך הלולאה.). לדוגמה, לתא עם המספר 2 יהיה סמוך תא אחד הגובל בצדו האחר עם קיר הלולאה. במילים אחרות, אם נתייחס ללולאה כאל קיר, כל מספר יציין את מספר התאים שניתן לראות מתאו במאונך או במאוזן כולל עצמו.

==שיטות פתרון==

המקום הקל ביותר להתחיל עמו הוא מציאת "תא מרבי" או "תא מקסימום"; תא זה, הוא תא עם מספר שיכול להיות ממומש במשחק רק אם הקירות נמצאים במרחק המרבי האפשרי. לדוגמה, בטבלה של 10X10 שעוד לא החלו בפתרונה, תא עם המספר 19 הוא "תא מקסימום", מאחר שכל עוד ארבעת הקירות לא יהיו בקצה הטבלה, מספר התאים הנראים מתא זה לא יהיה מספיק. לאחר התקדמות מעטה במשחק, ניתן למצוא "תא מזערי" או "תא מינימום", שבו כל עוד הקירות לא יהיו במרחק מינימלי ממנו המספר בתא לא ימומש.
שיטות פתרון רבות למשחק זה דומות לאלו של המשחק קורומסו, כמו שבין החוקים של משחקים אלו יש דמיון רב. הבדל ראוי לציון בין המשחקים הוא השימוש בלולאה כחלק מהפתרון, בניגוד לתאים מושחרים.
דוגמה לטבלת תיק פתורה

==ראו גם==
* רשימת החידות של ניקולי
* סודוקו
* קאקורו

==קישורים חיצוניים==

* [https://web.archive.org/web/20060908040831/http://www.nikoli.co.jp/en/puzzles/slitherlink/ הדף של ניקולי על תיק.]
* [http://motris.livejournal.com/145824.html Better Know a Corral] - תיאור של שיטות פתרון.
* [http://www2.stetson.edu/~efriedma/papers/corral/corral.html חידות תיק הן בעיות NP שלמות] 
* [http://www.janko.at/Raetsel/Corral/index.htm דף הסבר על תיק, רובו בגרמנית.]
==הערות שוליים==

קטגוריה:תשבצי מספרים
קטגוריה:בעיות NP-שלמות
קטגוריה:שעשועי מתמטיקה
קטגוריה:משחקי חשיבה
טוויה אלקטרונית

תיאור סכמתי של תהליך הטוויה האלקטרונית
טוויה אלקטרונית (באנגלית: Electrospinning) היא טכנולוגיה לטוויית סיבים מחומרים שונים כגון פולימרים, חומרים מרוכבים וחומרים קרמים. הטוויה נעשית על ידי הפעלת מתח חשמלי גבוה בין נוזל בעל צמיגות גבוהה אשר נמצא בקצה מחט, לבין מצע מוארק. הטיפה בקצה המחט נמשכת בכיוון קווי השדה והנוזל מקבל צורה של חרוט טיילור. כאשר המתח גבוה מספיק, הכוח על הטיפה בקצה גבוה דיו על מנת להתגבר על מתח הפנים של הנוזל וסילון דק פורץ ממנו. הממס מתנדף והסילון מתהווה לסיב. על ידי שינוי פרמטרים שונים בזמן יצירת הסיבים, כמו מתח חשמלי, ניתן לייצר סיבים בעלי תכונות שונות. 

בטכנולוגיה זו ניתן לייצר סיבים בעלי יחס שטח פנים לנפח גדול מאוד (יחס זה גדול עד פי 100 מהיחס בסיבים המיוצרים בשיטות אחרות), יתרון זה מקנה לסיבים גמישות גבוהה בשטח הפנים ותכונות מכניות שלא ניתן להשיג בטוויה רגילה.

==ראו גם==
* ננו-סיב

==קישורים חיצוניים==

==הערות שוליים==

קטגוריה:ננוטכנולוגיה
פיל פיש

פיליפ פואסון (באנגלית: Phillipe Poisson), שידוע בשם פיל פיש (Phil Fish), הוא מעצב ומתכנת משחקי וידאו שידוע בעיקר בזכות עבודתו על המשחק העצמאי FEZ, שהופץ בידי החברה שבבעלותו Polytron Corporation. בנוסף, פיש לקח חלק בסרט הדוקומנטרי Indie Game: The Movie, שהציג את חייהם של מספר מפתחים עצמאיים במהלך הפיתוח של שלושה מהמשחקים העצמאיים הגדולים שיצאו: Super Meat Boy ,FEZ ו-Braid.

ב-27 ביולי 2013, פיש הודיע דרך חשבון הטוויטר ודרך אתר האינטרנט שלו ש-FEZ II מבוטל ושהוא פורש מפיתוח משחקים. הסיבה לכך היא סכסוך שהיה לו עם מרקוס ביר בתוכניתו באתר GameTrailers.

== קישורים חיצוניים ==

* [http://polytroncorporation.com/ האתר הרשמי של חברת Polytron Corporation]
* [http://fezgame.com/ האתר הרשמי של המשחק FEZ]

קטגוריה:מתכנתים קנדים
קטגוריה:מעצבי משחקים
קטגוריה:קנדים שנולדו ב-1984
ליגת העל הנורווגית לנשים

ליגת העל הנורווגית לנשים (בנורווגית: Toppserien) היא ליגת כדורגל הנשים הבכירה בנורווגיה, הנחשבת לאחת הליגות הטובות בעולם. הליגה הוקמה על ידי התאחדות הכדורגל הנורווגית בשנת 1984, והיא מבוססת ברובה על המודל של הליגה לגברים. הליגה מורכבת מ-12 קבוצות, כאשר האלופה בכל עונה מעפילה לליגת האלופות, האחרונה נושרת לליגה הראשונה והלפני-אחרונה משחקת בשני משחקי נוק אאוט על הזכות להישאר בליגה. כל עונה מתחילה באזור חודש אפריל ומסתיימת באוקטובר.

==מבנה והיסטוריה==
ליגת העל הנורווגית לנשים הוקמה בשנת 1984 על ידי התאחדות הכדורגל הנורווגית. כיום בליגה משתתפות 12 קבוצות המקיימות ביניהן שני מפגשים, אחד בכל סיבוב, האחד בבית והשני בחוץ, ובסך הכל משחקות 22 משחקים בעונה סדירה. בסוף העונה הקבוצה שסיימה במקום האחרון (12) יורדת לליגת המשנה, ואילו הקבוצה שסיימה במקום הלפני-אחרון (11) משחקת שני משחקים נגד הסגנית בליגה המשנה והמפסידה ביניהן יורדת.

==קישורים חיצוניים==
* 
*[http://www.uefa.com/memberassociations/association=nor/women/standings/index.html הליגה באתר אופ"א]

קטגוריה:נורווגיה: כדורגל
קטגוריה:תחרויות כדורגל בנורווגיה
קטגוריה:ליגות כדורגל לנשים
קטגוריה:נורווגיה: ספורט נשים
חבר את הנקודות

חידת חבר את הנקודות פתורה חלקית
חבר את הנקודות (ביפנית: 点つなぎ), מוכרת גם כנקודה לנקודה, היא סוג של חידה הכוללת סדרה של נקודות ממוספרות. כאשר מציירים קו המחבר בין הנקודות, נגלה תרשים של חפץ או עצם כלשהו. המשחק מיועד בעיקרו לילדים. השימוש במספרים יכול להיות מוחלף באותיות או בסמלים אחרים.

בשיח בין אנשים בוגרים, משתמשים בביטוי "לחבר את הנקודות" כמטפורה לתיאור יכולת (או אי יכולת) לקשר רעיון אחד עם רעיון אחר, לראות את ה"תמונה הגדולה", או למצוא תכונה בולטת בתוך מידע רב.

ראובן פוירשטיין מציג את החיבור בין נקודות ככלי הראשון בהתפתחות קוגניטיבית.

==ראו גם==
* מבחן בניית מסלול
* רשימת החידות של ניקולי

==קישורים חיצוניים==

==הערות שוליים==

קטגוריה:חידות
דרך כפרית (חידה)

טבלת דרך כפרית לא פתורהדרך כפרית (ביפנית: カントリーロード הגייה יפנית של "Country Road") היא סוג של חידת היגיון שפורסמה על ידי ההוצאה לאור ניקולי.

==חוקים==
הטבלה המרובעת מחולקת ל"חדרים" בעלי צורות שונות; חלק מחדרים אלו מכילים מספר. המטרה היא לצבוע לולאה סגורה בטבלה, אשר נכנסת ויוצאת מכל חדר פעם אחת בלבד. בחדר עם מספר, בתוך הלולאה חייבים להיות משבצות כמספר המופיע בחדר (בחדר בלי מספר יכול להיות כל מספר של משבצות בתוך הלולאה). בנוסף, אסור שמשבצות שאינן בשימוש לצורך ציור הלולאה וסמוכות אחת לשנייה במאונך או במאוזן, יהיו בחדרים שונים.
טבלת דרך כפרית פתורה

==ראו גם==
* רשימת החידות של ניקולי

==קישורים חיצוניים==

*[http://www.nikoli.co.jp/ja/puzzles/country_road/ האתר של ניקולי]

קטגוריה:חידות
קטגוריה:משחקי חשיבה
קטגוריה:שעשועי מתמטיקה
קטגוריה:תשבצי מספרים
אהרון קשלס

אהרון קשלס (נולד ב-16 באפריל 1976) הוא במאי ותסריטאי ישראלי.

==ביוגרפיה==
קשלס נולד ביפו וגדל בבת ים. שירת בחיל המודיעין. למד תואר ראשון בחוג לקולנוע וטלוויזיה באוניברסיטת תל אביב. בהמשך עבד כמרצה בחוג. למד תואר שני בתוכנית הרב תחומית לאמנויות של אוניברסיטת תל אביב.

== קריירה ==
שימש כמבקר קולנוע עבור ynet, רייטינג וגלובס, והפעיל את בלוג הקולנוע פיראנה קארינה.

בשנת 2010 יצא לאקרנים סרט הבכורה שלו – "כלבת" – אותו כתב וביים ביחד עם נבות פפושדו. בשנת 2013 יצא סרטם המשותף השני – "מי מפחד מהזאב הרע". בשנת 2014 יצר הצמד סרט קצר בשם "F is for Falling" במסגרת אנתולוגיית האימה הבינלאומית "ABCs of Death 2"<ref></ref>.

בנובמבר 2017 פורסם באתר האינטרנט ynet שפפושדו וקשלס עובדים יחד על 3 סרטים נוספים: "We are All Monsters", "אמבולנס" ו"היו זמנים בפלשתינה".

קשלס עבד על סרט הפעולה הבינלאומי "מילקשייק אבק שריפה" יחד עם נבות פפושדו. הסרט נרכש בידי שתי חברות בינלאומיות מובילות: סטודיו קאנל ו-The Picture Company. במאי 2019 פורסם שקשלס עזב את הפרויקט<ref></ref>. הסרט יצא לקולנוע ולשירותי צפייה ביתית ביולי 2021.

בשנת 2021 ביים, כתב והפיק את סרטו הראשון בארצות הברית, "דרומית לגן עדן", מותחן פשע רומנטי בכיכובם של אוונג'לין לילי וג'ייסון סודייקיס.

=== חיים אישיים ===
בפברואר 2014 נישא ללילך סונין. לזוג אין ילדים.

==קישורים חיצוניים==

* [http://pkarina2.wordpress.com/ פיראנה קארינה], בלוג הקולנוע של אהרון קשלס

==הערות שוליים==

קטגוריה:במאי קולנוע ישראלים
קטגוריה:תסריטאי קולנוע ישראלים
קטגוריה:מבקרי קולנוע ישראלים
קטגוריה:בוגרי החוג לקולנוע וטלוויזיה באוניברסיטת תל אביב
קטגוריה:אל-הוריים ישראלים
קטגוריה:ישראלים שנולדו ב-1976
נבות פפושדו

נבות פפושדו (נולד ב-4 במרץ 1980) הוא במאי קולנוע ותסריטאי ישראלי, בוגר החוג לקולנוע וטלוויזיה באוניברסיטת תל אביב.
== קריירה ==
בשנת 2010 יצא לאקרנים סרט הבכורה שלו - "כלבת" - אותו כתב וביים ביחד עם אהרון קשלס. בשנת 2013 יצא סרטם המשותף השני - "מי מפחד מהזאב הרע". בשנת 2014 יצר הצמד סרט קצר בשם "F is for Falling" במסגרת אנתולוגיית האימה הבינלאומית "ABCs of Death 2".<ref></ref>

בנובמבר 2017 פורסם ב-ynet שפפושדו וקשלס עובדים יחד על 3 סרטים נוספים: "We are All Monsters", "אמבולנס" ו-"היו זמנים בפלשתינה".

בשנת 2019, החל בהפקת סרט הפעולה האמריקאי "מילקשייק אבק שרפה". בתחילה היה אמור פפושדו לביים גם את הסרט הזה בשיתוף אהרון קשלס, אבל מאוחר יותר פורסם כי קשלס פרש מהפרויקט.<ref></ref> הסרט נרכש בידי שתי חברות בינלאומיות מובילות: סטודיו קאנל ו-The Picture Company. הצילומים נערכו בברלין במהלך יוני-אוגוסט 2019,<ref></ref> בהשתתפות השחקניות קארן גילאן, לנה הידי, אנג'לה באסט, מישל יאו, והשחקן פול ג'יאמטי. הסרט יצא לבתי הקולנוע בחודש יולי 2021.

בשנת 2021 לקח חלק בכתיבת התסריט והפקת הסרט "דרומית לגן עדן", הפקה אמריקאית בכיבובם של אוונג'לין לילי וג'ייסון סודייקיס שביים אהרון קשלס.

==קישורים חיצוניים==

==הערות שוליים==

קטגוריה:במאי קולנוע ישראלים
קטגוריה:תסריטאי קולנוע אמריקאים
קטגוריה:בוגרי החוג לקולנוע וטלוויזיה באוניברסיטת תל אביב
קטגוריה:ישראלים שנולדו ב-1980
נהר דיאלא

נהר דיאלא בתמונת לווין

נהר דיאלא (בערבית: نهر ديالى, בכורדית ובפרסית סירואן سيروان) הוא יובל של נהר החידקל. תחילתו של הנהר באיראן, עיקר נתיבו הוא במזרח עיראק. אורכו הכולל הוא 445 ק"מ.

==הנהר==
שמו של הנהר בכורדית ובפרסית הוא סירואן, שמשמעותו "הים השואג" או "צעקות הנהר". זה גם שמה של עיר עתיקה ליד העיר עלאם, בירת מחוז עלאם באיראן. בתקופה הסאסאנית והאסלמית הקדומה, חלקו התחתון של הנהר היה חלק מתעלת נאחרוואן (Nahrawan). מחוז דיאלא בעיראק נקרא על שם הנהר.

תחילתו של הנהר בהרי הזגרוס שבאיראן ליד סננדג' (سنندج) . לאחר מכן הוא יורד דרך ההרים כשלאורך 32 ק"מ אפיק הנהר מהווה את הגבול בין איראן לעיראק. הנהר נשפך לחידקל מדרום לבגדאד. השיט בחלקו העליון של הנהר אינו אפשרי בגלל המבנה הצר של אפיק הנהר. עמק נהר הדיאלא מהווה כבר מהעת העתיקה נתיב מעבר וסחר חשוב בין ערי מסופוטמיה ועילם, וכיום בין עיראק ואיראן.

באלף השלישי לפנה"ס שכנה בעמק נהר דיאלא ממלכת אשנונה. שרידי הממלכה נמצאו במספר אתרים תל אסמר, אתר חָפָגֶ'ה, ותל חַרְמַל, האתר של העיר העתיקה שדופום.

הנהר מופיע במקורות בשם גינדס. על פי המקורות, המלך כורש הגדול חילק את הנהר על ידי כך שחפר 360 תעלות מים, כעונש על כך שסוס קדוש לבן נספה בנהר, ולאחר שערוצי התעלות נעלמו בתוך החול הנהר חזר לממדיו המקוריים.

במלחמת העולם הראשונה, בין 8 ל-11 במרץ 1917, התנהל הקרב המכריע על כיבוש בגדאד על גדות נהר הדיאלא.

==סכרים על הנהר==
לאורך הנהר מספר סכרים. באיראן, נכון לשנת 2013, נמצא בבנייה "סכר דאריאן" (سد داریان), ליד העיר דאריאן שבמחוז כרמאנשאה. מטרתו של הסכר היא להסיט חלק ניכר ממי הנהר לאזור דרום מערב איראן לצורך השקיה באמצעות מנהרת שינוע מים באורך 48 ק"מ, וכן לייצר חשמל הידרואלקטרי. גבהו המתוכנן מהיסודות הוא 169 מטר ואורכו 368 מטר.

בהמשך זרימת הנהר בתוך עיראק הוא מגיע לסכר דרבנדח'אן (سد دربندخان) , הנמצא במחוז סולימאניה. הסכר מייצר אנרגיה הידרואלקטרית ואוגר מים לצורכי השקיה. סכר זה נבנה בין השנים 1956–1961, גובהו 128 מטר ואורכו 445 מטר. בהמשכו הנהר מגיע לסכר חמרין (سد حمرين) , הנמצא כ-100 ק"מ מצפון מזרח לעיר בגדאד. סכר זה, שנבנה בין השנים 1976–1981, נועד גם הוא למטרות ייצור אנרגיה שליטה בשיטפונות ואגירת מים. גובהו 53 מטר ואורכו 3,360 מטר. בחלקו התחתון של עמק נהר הדיאלא ליד בגדאד נמצא סכר דיאלא ( سد ديالى) , שנבנה לצורך שליטה ובקרה על השיטפונות בנהר ומספק מים להשקיה לאזור מצפון-מזרח לבגדאד.

==קישורים חיצוניים==

* 
סכר דיאלא
אגם דרבנדח'אן שנוצר כתוצאה מהסכר

דיאלא
דיאלא
קטגוריה:חידקל
דיאלא
קטגוריה:גבול איראן–עיראק
קטגוריה:כורדיסטן העיראקית: גאוגרפיה
ריד (כדורגל)

מועדון כדורגל ריד הוא מועדון כדורגל אוסטרי, מהעיר שבאוסטריה. המועדון הוקם ב-1912, ומשחק בבונדסליגה האוסטרית השנייה.

==היסטוריה==
תרשים היסטורי של מיקומי הליגה של מועדון הכדורגל ריד לאורך השנים
המועדון נוסד ב 1912 ושיחק בליגות אזוריות באוסטריה עילית עד שנת 1991. בשנה זו עבר לשחק בליגות ארציות. בשנת 1995 עלה בפעם הראשונה ליגת העל האוסטרית ושיחק בליגת העל במשך 8 שנים עד לשנת 2003. בשנת 1998 זכה בגביע האוסטרי בפעם הראשונה ועונה לאחר מכן שיחק בגביע אירופה למחזיקות גביע. בסיבוב הראשון ניצח את קבוצת מ.ט.ק. בודפשט מהונגריה. בשמינית הגמר הפסיד לקבוצת מכבי חיפה והודח מהטורניר.

בעונת 2002/2003 הגיע לרבע גמר הגביע והפסיד לקבוצת פ.צ. קארנטן. בסוף העונה ירד לליגה השנייה. בעונת 2003/2004 הגיע לחצי גמר הגביע והפסיד לקבוצת גראצר א.ק.. בסוף עונת 2004/2005 חזר לליגת העל ומאז משחק ברציפות בליגת העל האוסטרית. בעונת 2005/2006 הגיע לחצי גמר הגביע והפסיד לקבוצת אוסטריה וינה.

בעונת 2006/2007 שיחק בגביע אופ"א. בסיבוב המוקדמות השני הפסיד לקבוצת פ.צ. סיון משווייץ והודח מהטורניר. בעונה זו הגיע לרבע גמר הגביע והפסיד לקבוצת אוסטריה וינה. בעונה זו הגיע המועדון להישג הטוב ביותר בליגת העל - מקום שני. בעונת 2007/2008 שיחק בגביע אופ"א. בסיבוב המוקדמות הראשון ניצח את קבוצת נפטצ'י באקו מאזרבייג'ן. בסיבוב המוקדמות השני הפסיד לקבוצת פ.צ. סיון משווייץ והודח מהטורניר.

בעונת 2008/2009 הגיע לרבע גמר הגביע והפסיד לקבוצת אדמירה וואקר מודלינג. בעונת 2009/2010 הגיע לחצי גמר הגביע והפסיד לקבוצת שטורם גראץ. בעונת 2010/2011 זכה המועדון בגביע האוסטרי בפעם השנייה ועונה לאחר מכן שיחק בליגה האירופית. בסיבוב המוקדמות השלישי ניצח את קבוצת ברונדבי מדנמרק. בשלב הפלייאוף הפסיד לקבוצת פ.ס.וו. איינדהובן מהולנד והודח מהטורניר.

בעונת 2011/2012 הגיע המועדון לגמר הגביע האוסטרי והפסיד לקבוצת רד בול זלצבורג ועונה לאחר מכן שיחק בליגה האירופית. בסיבוב המוקדמות השני ניצח את קבוצת שחטיור סליהורסק מבלארוס. בסיבוב המוקדמות השלישי הפסיד לקבוצת לגיה ורשה מפולין והודח מהטורניר. בעונה זו הגיע לחצי גמר הגביע והפסיד לקבוצת אוסטריה וינה. בעונת 2013/2014 הגיע לרבע גמר הגביע והפסיד לקבוצת סנקט פלטן.

==תארים והישגים==
* אלופת אוסטריה:
:: סגנית אלופה (1): 2006/2007
* הגביע האוסטרי:
**זוכה בגביע (2): 1997/1998, 2010/2011
**סגנית מחזיקת הגביע (2): 2011/2012, 2021/2022
* גביע אירופה למחזיקות גביע:
** שמינית גמר (1): 1999/1998

==שחקנים בולטים==

==קישורים חיצוניים==

* 

קטגוריה:קבוצות כדורגל אוסטריות
קטגוריה:קבוצות כדורגל שהוקמו ב-1912
קטגוריה:אוסטריה עילית
וולפסברג (כדורגל)

מועדון ספורט אתלטי וולפסברגר (בגרמנית: Wolfsberger Athletiksport Club או בקיצור Wolfsberger AC), המוכר כוולפסברג (Wolfsberg), הוא מועדון כדורגל אוסטרי, המשחק בעיר וולפסברג שבאוסטריה, המשחק בבונדסליגה האוסטרית. 

==היסטוריה==
המועדון נוסד ב-1931 ושיחק בליגות הנמוכות באוסטריה ברוב השנים. בעונת 1968/1969 הגיע לשמינית גמר הגביע האוסטרי והפסיד לקבוצת ויינר ספורט קלאב. בעונת 1979/1980 הגיע לרבע גמר הגביע והפסיד לקבוצת רד בול זלצבורג. בעונת 1999/2000 הפסיד בסיבוב השני של הגביע לקבוצת שטורם גראץ. 

בעונת 2007/2008 המועדון התאחד עם מועדון סנט אנדרה ושינה את שמו למועדון כדורגל וולפסברג/סנט אנדרה. המיזוג נמשך עד סוף עונת 2011/2012. בעונת 2010/2011 הגיע לשלב 32 האחרונות בגביע והפסיד לקבוצת וורוורטס שטייר. בעונת 2011/2012 הגיע לשלב 32 האחרונות בגביע והפסיד לקבוצת ראפיד וינה. בסוף העונה הגיע למקום הראשון בליגה האוסטרית השנייה ועלה בפעם הראשונה ליגת העל האוסטרית. 

בעונת 2012/2013 המועדון חזר לשם מועדון כדורגל וולפסבורג וסיים את ליגת העל האוסטרית במקום החמישי. בעונה זו הגיע לרבע גמר הגביע והפסיד לקבוצת אוסטריה וינה. בעונת 2013/2014 הגיע לרבע גמר הגביע והפסיד לקבוצת רד בול זלצבורג.

בעונת 2014/2015 הקבוצה הגיעה לחצי גמר הגביע האוסטרי והפסידה לקבוצת אוסטריה וינה. בסוף העונה סיימה את הליגה במקום החמישי והעפילה בפעם הראשונה למפעלים האירופים במסגרת מוקדמות הליגה האירופית. בעונת 2015/2016 בליגה האירופית ניצחה בסיבוב המוקדמות השני את קבוצת שחטיור סליהורסק 0–3 בסיכום שני המפגשים, אך בסיבוב המוקדמות השלישי הפסידה לקבוצת בורוסיה דורטמונד 6–0 בסיכום שני המפגשים וכתוצאה מכך הודחה מהטורניר.

==קישורים חיצוניים==

* 

קטגוריה:קבוצות כדורגל אוסטריות
קטגוריה:קבוצות כדורגל שהוקמו ב-1931
קטגוריה:קרינתיה
גרודיג (כדורגל)

מועדון כדורגל גרודיג הוא מועדון כדורגל אוסטרי, המשחק בעיר גרודיג שבאוסטריה. המועדון משחק נכון לעונת 2014/2015 בליגה האוסטרית האזורית.

==היסטוריה==
המועדון נוסד בשנת 1948 ושיחק בליגה הרביעית של אוסטריה עד עונת 2005/2006 שבסופה עלה מהליגה הרביעית לליגה השלישית. בעונת 2007/2008 הגיע לשמינית גמר הגביע האוסטרי והפסיד לקבוצת פ.צ. בלאו וייס פלדקירך. בסוף העונה עלה מהליגה השלישית לליגה השנייה. בעונת 2008/2009 הפסיד בסיבוב השני של הגביע לקבוצת אדמירה ואקר. בסוף העונה הגיע למקום 10 מתוך 12 בליגה השנייה וירד לליגה השלישית. בעונת 2009/2010 הגיע לשלב 32 האחרונות בגביע והפסיד לקבוצת רד בול זלצבורג. בסוף העונה חזר לליגה השנייה.

המועדון שיחק במשך 3 עונות בליגה השנייה מעונת 2010/2011 ועד עונת 2012/2013. בעונת 2010/2011 הגיע לשמינית גמר הגביע והפסיד לקבוצת אוסטריה לוסטנאו. בעונת 2011/2012 הגיע לרבע גמר הגביע האוסטרי והפסיד לקבוצת ריד. בעונת 2012/2013 הגיע לשלב 32 האחרונות בגביע והפסיד לקבוצת ל.א.ס.ק. לינץ. בסוף העונה הגיע למקום הראשון בליגה השנייה ועלה בפעם הראשונה לליגת העל האוסטרית. 

בעונת 2013/2014 הקבוצה הפסידה בסיבוב הראשון של הגביע לקבוצת ס.וו. אוסטריה זלצבורג. בסוף העונה סיימה את הליגה במקום השלישי והעפילה בפעם הראשונה למפעלים האירופים במסגרת הליגה האירופית בעונת 2014/2015. בסיבוב המוקדמות השני ניצחה את קבוצת צ'וקריצ'קי מסרביה. בסיבוב המוקדמות השלישי הפסידה לקבוצת זימברו קישינב והודחה מהטורניר. בסוף עונת 2015/2016 ירדה לליגת המשנה האוסטרית, אך בגלל קשיים כספיים ירדה לליגה השלישית, הליגה האוסטרית האזורית.

==שחקנים בולטים==

==קישורים חיצוניים==

* 

קטגוריה:קבוצות כדורגל אוסטריות
קטגוריה:זלצבורג (מדינה)
קטגוריה:קבוצות כדורגל שהוקמו ב-1948
לאופולד פון ברכטולד

לאופולד פון ברכטולד (בגרמנית: Leopold von Brechtold; 18 באפריל 1863–21 בנובמבר 1942) היה פוליטיקאי, דיפלומט ומדינאי אוסטרו-הונגרי, שכיהן כשר החוץ של האימפריה האוסטרו-הונגרית בתקופת פרוץ מלחמת העולם הראשונה.

==ביוגרפיה==
ברכטולד היה בן למשפחת אצולה, שהייתה מהמשפחות העשירות באוסטרו-הונגריה. הוא למד משפטים והחל לעבוד במשרד החוץ האוסטרו-הונגרי ב-1893. מאוחר יותר, ב-1906, מונה לשגריר אוסטרו-הונגריה ברוסיה, תפקיד אותו מילא חמש שנים. ב-1912 התמנה לשר החוץ של אוסטרו-הונגריה.

מדיניותו של ברכטולד התמקדה בעיקר בבלקן. הוא דגל בשקט אזורי, במניעת התערבות ובשמירה על סטטוס קוו טריטוריאלי. אולם מדיניות זו נכשלה עם פרוץ מלחמות הבלקן. עם הזמן החל להתמקד בסרביה ובחשש פן תגדיל את שטחה בבלקן על חשבון האימפריה האוסטרו-הונגרית.

לאחר ההתנקשות בחיי יורש העצר האוסטרו-הונגרי פרנץ פרדיננד, קידם ברכטולד קו מדיני תוקפני כלפי סרביה. הוא קידם בממשלה והוביל את רעיון הכרזת המלחמה על סרביה.

==קישורים חיצוניים==

* 

קטגוריה:קצרמר דיפלומטים
קטגוריה:אבירי מסדר גיזת הזהב
קטגוריה:אוסטרו-הונגרים במלחמת העולם הראשונה
קטגוריה:שרי החוץ של האימפריה האוסטרו-הונגרית
קטגוריה:דיפלומטים אוסטרו-הונגרים
קטגוריה:ילידי 1863
קטגוריה:נפטרים ב-1942
גוישי הירוי

גוֹישי הירוֹי (ביפנית: 碁石ひろい), מוכרת גם כהירוימונו, היא סוג של חידת היגיון שפורסמה על ידי ההוצאה לאור ניקולי.

==חוקים==
טבלת גוישי הירוי לא פתורה

המשחק מתבצע על גבי טבלה מרובעת, כאשר על חלק מהצטלבויות בטבלה נמצאים עיגולים.

המטרה היא לבחור באופן רעיוני את העיגולים על המעגל בסדר כזה, כאילו היו אבנים על לוח. בוחרים אבן וממנה ממשיכים בכל כיוון מאונך או מאוזן ממנה עד שמגיעים לאבן הבאה שעוד לא נבחרה. ממשיכים כך בבחירת האבנים עד שכל האבנים נבחרו. כאשר מוצאים פתרון, ממספרים את האבנים בסדר שצריך לבחור אותן על מנת שכל האבנים תבחרנה. אסור לדלג מעל אבן שלא נבחרה, אף על פי שמותר לדלג מעל חלל ריק או מעל אבנים שנבחרו כבר.

==שיטות פתרון==
טבלת גוישי הירוי פתורה

נקודה טובה לפתיחה היא למצוא אבן שניתן להגיע אליה רק דרך אבן אחת אחרת. משם, רוב הפתרון כבר נהיה ברור יותר. המיומנות הכי חשובה לגוישי הירוי היא לזכור אילו אבנים נבחרו כבר ואילו לא.

==ראו גם==
* רשימת החידות של ניקולי

==קישורים חיצוניים==

==הערות שוליים==

קטגוריה:שעשועי מתמטיקה
קטגוריה:חידות
קטגוריה:משחקי חשיבה
וינר נוישטאדט (כדורגל)

מועדון כדורגל וינר נוישטאדט הוא מועדון כדורגל אוסטרי, המשחק בעיר וינר נוישטאדט שבאוסטריה. המועדון משחק נכון לעונת 2015/2016 בליגה האוסטרית השנייה.

==היסטוריה==
המועדון נוסד בשנת 2008 ושיחק בליגה האוסטרית השנייה. בסוף עונת 2008/2009 הגיע למקום הראשון בליגה השנייה ועלה לליגת העל האוסטרית. המועדון שיחק ברציפות בליגת העל האוסטרית מעונת 2009/2010 ועד עונת 2014/2015. 

בעונת 2009/2010 הקבוצה הגיעה לגמר הגביע האוסטרי והפסידה לקבוצת שטורם גראץ. בעונת 2010/2011 הפסידה בסיבוב הראשון של הגביע לקבוצת פ.צ. דורנבירן 1913. בעונת 2011/2012 הפסידה בסיבוב הראשון של הגביע לקבוצת ראפיד וינה. בעונת 2012/2013 הפסידה בשלב 32 האחרונות של הגביע לקבוצת פילאכר. בעונת 2013/2014 הפסידה בשלב 32 האחרונות של הגביע לקבוצת שטורם גראץ. בעונת 2014/2015 הגיעה לשמינית גמר הגביע והפסידה לקבוצת וולפסברג . בסוף העונה ירדה לליגה האוסטרית השנייה ובהמשך לליגה אזורית.

==הישגים==
* הגביע האוסטרי:
** סגנות (1): 2009/2010

==שחקנים בולטים==

==קישורים חיצוניים==

* 
* [https://web.archive.org/web/20130921132545/http://www.scwn.at/home-pid8 אתר הקבוצה] 

קטגוריה:קבוצות כדורגל אוסטריות
קטגוריה:קבוצות כדורגל שהוקמו ב-2008
קטגוריה:וינר נוישטאדט
גוון (מוזיקה)

גוון במוזיקה, הוא המרכיב המבדיל בין שני צלילים, שאינו גובה, עוצמה או משך זמן. לדוגמה ההבדל בין צליל הקלרינט לבין צליל החליל (כששניהם מנגנים צליל בגובה זהה, בעוצמה זהה ובאורך זהה). 

גוון הצליל (Timbre) של כלי נגינה נוצר על ידי הצלילים היסודיים שלו, המכונים "הרמוניות", צלילים עיליים או "עיליות" – אלו צלילים הנוספים לצליל היסוד, תדר היסוד ונשמעים תמיד איתו.

הגוון נוצר בזכות ארגון העוצמות של הטונים העיליים השונים או "הרמוניות" כפי שהן מכונות לעיתים. לכל כלי נגינה (או לכל קול אדם) יש מבנה עוצמות שונה לטונים העיליים, מה שמייחד את הגוון של אותו כלי. לדוגמה, בקלרינט האוברטון השני ה(אוקטבה) אינו קיים כלל (עוצמתו 0) והאוברוטן הבא שנשמע יהיה השלישי (האוקטבה+קווינטה) מה שמקנה לגל הקול של הקלרינט את השם "גל מרובע" שהצליל שלו יחסית דל לעומת הכינור או האבוב שהגל שלהם מכונה "שיני מסור" והצליל שלהם עשיר יותר באובר טונים בעוצמה גבוהה. החצוצרה לעומתם משמיעה את האובר טון השני (האוקטבה) בעוצמה כמעט זהה לצליל הפונדמנטלי מה שנותן גוון "תרועתי". צליל שהוא חף מאובר טונים (לא קיים בטבע) נכנה "גל סינוס" והגוון שלו יהיה חלול ודל ביותר, צליל דומה לזה הוא שריקה.

הגוון של הצליל מושפע מהמון מרכיבים שונים וכך ניתן לעיתים לזהות נגן כינור מסוים או נגינה בכינור ספציפי על ידי הגוון של הצליל או שנגן אבוב יישמע בגוון צליל שונה ביום של לחות גבוהה או ביום של לחות נמוכה. מכאן אחד ההבדלים בביצוע של קונצ'רטו מסוים בין נגן אחד למשנהו (כמובן שההבדל העיקרי טמון באינטרפטציה המוזיקלית), ההבדלים בין סוגי מיתרים שונים לכלי מיתר או עלים שונים בכלי נשיפה.

== אפקטים ==
ברוב הכלים ניתן לשנות מעט את הגוון תוך כדי הנגינה מה שפותח למבצע או למלחין שלל אפשרויות להעשרת הביצוע.
* אצבוע, בכלים רבים בעזרת אצבועים שונים לאותו תו, מתקבלים גוונים שונים לצליל.
* לחץ או שחרור בשפתים ובגרון לרוב נגני כלי הנשיפה.
* שינוי הפוזיציה לזמרים.
* הוספת סורדינה בכלי קשת גורמת לעמעום גוון הצליל מלבד ההורדה בעוצמה.

== שימוש מורחב במושג גוון ==
בכל אקורד כרוכה בהכרח גם תחושת גוון הנובעת מצירופי הצלילים באקורד. למעשה בכל מרווח, בכל מקצב ואפילו בכל עוצמה יש גם אספקט של גוון. ואכן בעיקר החל מהתקופה הרומנטית במוזיקה, ובעיקר בסגנון האימפרסיוניסטי, מלחינים החלו להשתמש בגוון כגורם חשוב בעיצוב היצירה:
* על ידי מתן חשיבות לבחירת הכלים או שילובים שלהם לכל נושא או ליווי.
* שימוש באלמנטים כמו אקורדים או מרווחים כגורמי גוון. כך יכול מלחין לכתוב אקורד דומיננטי ולא בהכרח לפתור אותו פונקציונלית. דוגמה לכך היא השימוש במיקסטורות.

בעצם ניתן לעיתים לומר שהמעבר בין מרכז טונאלי אחד לאחר, הפך למעבר מגוון אחד לגוון אחר. בהתאם לאידיאל הרומנטי של השימוש בגוון, ניתן היה לדבר על "מוטיב הגוון" ועל פיתוח מוטיב זה. דוגמאות לקטעים מוזיקליים המבוססים על גוונים שנוצרים ממרווחים ניתן למצוא ב"מיקרוקוסמוס" מאת בלה בארטוק.

הביטויים הבולטים לעליית ערכו של הגוון בתקופה הרומנטית הם הגדלת התזמורת הן על ידי צירוף כלים שונים והן על ידי הגדלת הקבוצות בכל כלי, פיתוח הכלים עצמם והגדלת היכולות הטכניות, המנעד והמשרעת שלהם. צירוף כלי הקשה רבים שאינם בעלי גובה מוגדר ותפקידם לצבוע את התזמורת בגוונים שונים, הפיכת ה"תזמור" לענף עצמאי בעיבוד והלחנת יצירה – תפקידו של המתזמר יהיה לבחור את הכלים המתאימים לכל תפקיד ותפקיד. בחזונו של הקטור ברליוז תכלול התזמורת הסימפונית 465 נגנים.

==קישורים חיצוניים==

* 

קטגוריה:מונחים מוזיקליים
מירקו אורמוש

מירקו אורמוש (בקרואטית: Mirko Oremuš; נולד ב-6 בספטמבר 1988) הוא כדורגלן קרואטי המשחק בעמדת הקשר ביגמאן קונג'יץ' מליגת העל הבוסנית.

==קריירה==
אורמוש החל לשחק כדורגל במחלקת הנוער של היידוק ספליט. בשנת 2007 ערך את הופעת הבכורה שלו בקבוצה הבוגרת של המועדון, כשנכנס כמחליף במשחק מול סלאבן בלופו, וכבר באותו משחק כבש את שערו הראשון בקריירה. לאחר מכן עזב את המועדון לתקופה קצרה, וכשחזר החל להשתלב בהרכב הקבוצה, ובמקביל שיחק במדי הנבחרת הצעירה של קרואטיה, במדיה ערך 10 הופעות וכבש שער אחד. בשנת 2010 זכה עם היידוק ספליט בגביע.

ב-31 באוגוסט 2011 הגיע אורמוש לישראל, והושאל לקבוצת הפועל תל אביב. ב-11 בספטמבר 2011 ערך את הופעת הבכורה שלו במדי הקבוצה, כשנכנס כמחליף בניצחון 0–1 על בית"ר ירושלים. בסך הכל כבש אורמוש חמישה שערים במדי הפועל תל אביב בכל המסגרות בעונת 2011/2012, ובגמר גביע המדינה מול מכבי חיפה כבש את השער הראשון במשחק, בדרך לניצחון 1–2, וזכה עם הקבוצה בגביע.

בקיץ 2012 חזר אורמוש להיידוק ספליט, ושיחק במדיה עונה נוספת, בה ערך 26 הופעות וזכה עם הקבוצה בגביע נוסף.

ב-27 ביוני 2013 חזר אורמוש לישראל וחתם בקבוצת בני סכנין, אך שוחרר עוד לפני פתיחת העונה. אורמוש החל להתאמן בהפועל עכו, וב-17 בספטמבר חתם במועדון. ב-23 בנובמבר כבש אורמוש את שער הבכורה שלו במדי הפועל עכו, בניצחון 3–2 על בני יהודה, ובסך הכל כבש בעונת 2013/2014 שני שערי ליגה ב-27 הופעות.

ב-17 ביולי 2014 חתם אורמוש בקבוצת הפועל פתח תקווה, שעלתה מהליגה הלאומית עונה קודם לכן. את שער הבכורה שלו במועדון כבש ב-4 בדצמבר, בהפסד 1–3 לבית"ר ירושלים. את שערו השני בקבוצה כבש בניצחון 2–1 על קבוצתו לשעבר הפועל תל אביב ב-19 באפריל 2015. בסך הכל כבש בעונת 2014/2015 שני שערים ב-29 הופעות, ובסופה ירד עם הקבוצה לליגה הלאומית.

בספטמבר 2015 חזר אורמוש לקרואטיה וחתם בקבוצת ר.נ.ק ספליט. בנובמבר 2016 חזר לישראל וחתם בקבוצת הפועל אשקלון, במדיה ערך 19 הופעות עד תום עונת 2016/2017. בעונת 2017/2018 כבש שבעה שערים ב-29 הופעות, ובתום העונה ירד עם הקבוצה לליגה הלאומית. ב-3 ביוני 2018 חתם אורמוש לשנתיים הפועל רעננה, ובעונת 2018/2019 כבש במדי הקבוצה שער אחד ב-30 הופעות ליגה.

ב-26 ביוני 2019 חתם אורמוש בקבוצת סרייבו מליגת העל הבוסנית, ובהופעת הבכורה שלו במועדון כבש שער בהפסד 1–3 לסלטיק במוקדמות ליגת האלופות. בתום עונת 2021/2022 שוחרר מהקבוצה.

ב-16 בינואר 2023, לאחר חצי שנה ללא קבוצה, חתם ביגמאן קונג'יץ', גם היא מליגת העל הבוסנית.

==תארים==
;היידוק ספליט
* הגביע הקרואטי: 2009/2010, 2012/2013

;הפועל תל אביב
* גביע המדינה: 2011/2012

==קישורים חיצוניים==

* 
* 

==הערות שוליים==

קטגוריה:כדורגלנים קרואטים
קטגוריה:קשרי כדורגל קרואטים
קטגוריה:כדורגלני הפועל תל אביב
קטגוריה:כדורגלני הפועל עכו
קטגוריה:כדורגלני היידוק ספליט
קטגוריה:כדורגלני הפועל פתח תקווה
קטגוריה:כדורגלני ספליט
קטגוריה:כדורגלני הפועל אשקלון
קטגוריה:כדורגלני הפועל רעננה
קטגוריה:כדורגלני סרייבו
קטגוריה:כדורגלנים זרים בישראל
קטגוריה:ספורטאים קרואטים בישראל
קטגוריה:ספורטאים קרואטים בבוסניה והרצגובינה
קטגוריה:קרואטים שנולדו ב-1988
ליגטורה (כלי נשיפה)

פיית קלרינט עם ליגטורה (של חברת Selmer)
פיית סקסופון עם ליגטורה (של חברת Silverstein)
ליגטורה הוא רכיב בכלי נשיפה מעץ חד עליים (קלרינטים וסקסופונים) שתפקידו להדק את העלה אל הפייה. המילה ליגטורה היא מאיטלקית ומשמעותה לקשור. את הליגטורה יש לחבר במקום המיטבי על גבי העלה, חיבור הליגטורה גבוה יותר (לכיוון הפה) יגרום לעלה להרגיש קל יותר, ולהפך.

על הליגטורה לתפוס את העלה היטב ובו זמנית לאפשר לעלה לרטוט בחופשיות לשם יצירת הצליל. עם השנים הומצאו שלל פתרונות, כמו העברת הלחץ שמופעל על העלה אל צידי העלה, בליגטורות אלו קיימים כמין שני מוטות בשני צידי העלה וכשהליגטורה נמתחת הלחץ מופעל מהצדדים פנימה (לדוגמה ליגטורות של בונד או פרימיום של וונדורן). בליגטורות אחרות ממוקד הלחץ למרכז העלה לכל אורך הטבעת (נפוץ בליגטורות מעור). ליגטורת "פרנסואה לואיז" היא ליגטורה שמורכבת מכמה מוטות זעירים מה שנותן עוד חופש לעלה. בליגטורות מסוימות (למשל אופטימום ממתכת של וונדורן) ניתן להחליף את הפלטפורמה שתופסת העלה למספר אפשרויות לקבלת גוונים שונים של צליל ונוחות שונה בפה.

בעבר היו לוקחים שרוך מעור או מחומר אחר ומלפפים סביב הפייה עם העלה וקושרים את הקצה. שיטה זו עדיין נהוגה בקרב נגני כלי נגינה תקופתיים ואף נגנים מודרניים רבים והיא פופולרית במיוחד בגרמניה (לדוגמה אצל הקלרינטנים ממשפחת מאייר). פיות רבות אף מיוצרות עם חריצים מיוחדים לקשירת שרוך.

נפוץ לייצר את הליגטורה מעור. ישנם גם ליגטורות מעץ הנחשבות למקצועיות ביותר, אך הליגטורות הנפוצות ביותר הן ממתכת, ניקל, כסף או זהב. הליגטורות הן בעלי בורג בודד או שני ברגים. ברוב הליגטורות הבורג יימצא בצד של העלה אך קיימים מספר דגמים בהם הבורג נמצא בצד הקדמי של הפייה.

חברות בולטות בייצור ליגטורות הן BG, ונדורן ובונד הצרפתיות.

==קישורים חיצוניים==

קטגוריה:כלי נשיפה מעץ